cyanic-selkie/wikianc huggingface dataset:
González Videla-basen
González Videla-basen var ein chilensk forskingsstasjon på det antarktiske fastlandet ved Waterboat Point i Paradise Bay, kalla opp etter den chilenske president Gabriel González Videla, som i 1940-åra vart den første statsleiaren som vitja Antarktis. Stasjonen var aktiv frå 1951–58 og ei kort stund tidleg i 1980-åra. Han er no ein «inaktiv» base, med brense og fyrsiningslager i bygningar for krisesituasjonar, eller i tilfelle basen vert nytta att i framtida. Han vert stundom vitja om sommaren av grupper frå Chile og turistar.
På nordsida av stasjon står eit skilt som syner at dette er Waterboat Point og ein offisiell historisk stad under Antarktistraktaten.
To menn overvintra her i eitt år og ein dag i 1921-1922. Dei to mennene, Thomas Bagshawe og M.C. Lester, var ein del av British Imperial Expedition, men prosjektet deira, der dei mellom anna skulle fly fleire fly til Sørpolen, vart skrinlagd. Likevel valde dei å vere her heile vinteren og søkte ly i ein gammal kvalbåt dei fann her. Bagshawe skreiv i løpet av året den første vitskaplege studien av hekkinga til pingvinar.
Dolinsk
Dolinsk (russisk Долинск, japansk 落合 – Ochiai) er ein by i Sakhalin oblast i Russland med om lag 12 000 innbyggjarar. Han ligg rundt 40 km nord for Juzjno-Sakhalinsk.
Staden vart grunnlagd i 1884 og fekk bystatus i 1946.
Domenico Modugno
Domenico Modugno var ein italiensk songar, låtskrivar, skodespelar og medlem i det politiske partiet Partito Radicale (PR).
FIR-filter
Eit FIR-filter innanføre signalhandsaming (frå engelsk; Finite Impulse Response filter) er eit digitalt filter med ein endeleg impulsrespons. Desse filtera står i kontrast til IIR-filter, som har uendeleg lang impulsrespons.
Tidsplanet
Eit FIR-filter kan uttrykkast med differanselikninga
der b er koeffisientvektoren, u er inngangssekvensen, y er utgangsekvensen, M er talet på koeffisientar og n er ein sampelindeks. Eit FIR-filter er med andre ord foldninga mellom koeffisientvektoren h og inngangssekvensen u. Koeffisientvektoren er av lengd M+1, medan inn- og utgangssekvensane kan ha vilkårleg lengd; i eit sanntidssystem er ikkje lengda avgrensa. FIR filter vil alltid vere stabile ettersom dei ikkje nyttar tilbakekopling. Filteret genererer ein ny utgangsverdi y(n) ein gong per sampelinterval. Den artimetiske kompleksiteten er difor M+1 multiplikasjonar og M addisjonar per sampel. Ein multiplikasjon pluss addison blir ofte kalla ein MAC-operasjon, som står for multiplikasjon-akkumulasjon.
Eit FIR-filter kan òg uttrykkjast som foldninga mellom koeffisientvektoren og inngangssekvensen: der * er foldningsoperatoren.
Impulsresponsen til filteret er av lengd T(M+1), der T=1/f_s er sampelintervalet og f_s=1/T er sampelfrekvensen. Mange FIR-filter har lineær faseresponse, men treng ikkje ha det. Om filteret har symmetrisk coeffisientvektor er faseresponsen lineær.
Transferfunksjon
Når differenselikninga er kjent kan ein finna transferfunksjonen ved å z-transformera differenselikninga ledd for ledd; ein forsinkelse med n sampelinterval i tidsplanet tilsvarar multiplikasjon med z^{-n} i z-planet: Vi faktiriserer ut U(z): og finn transferfunksjonen ved å dividera med U(z) på begge sider av likheitsteiknet: Transferfunksjon har M røter, som vert kalla nullpunk, av di H(z)=0 når z samsvarar med ei rot,
Strukturar for symmetrisk filtervektorar
Når eit FIR-filter blir implementert som i fig. 1 er talet på multiplikasjonar M+1 og talet på addisjonar/subtraksjonar er M. FIR-filtere med lineær fase har enten symmetriske (Type I og Type II) eller asymmetriske (Type III og Type IV) koeffisientvektor. For filter med symmetrisk koeffisientvektor har vi at og for usymmetrisk koeffisentvektor har vi at Når M er eit oddetall kan vi dirfor skriva differanselikninga som og når M er eit paretall som Som vist i fig. 2 og 3 kan vi bretta skiftregisteret i Fig. 1, utføra addisjonane x(n)+x(n-M),, etc., før vi utfører multiplikasjonane. Dette er illustrert i fig. 2 og fig. 3 for M eit partal respektivt eit oddetall. Talet på multiplikasjonar kan dermed reduserast til M/2+1, eller M/2, medan talet på addisjonar blir M+1 som før. Typiske døme på FIR-filtere med symmetrisk impulsrespons er LP-, HP-, BP- og BS-filter. Filtere med asymmetrisk impulsrespons (Type III og Type IV) kan òg implementerast med strukturane vist i fig. 2 og 3; addisjonane må da byttast ut med subtraksjonar. Filtere som ikkje har nokon symmetri derimot, må implementerast med strukturen vist i fig. 1 og krev M+1 multiplikasjonar.
Når eit FIR-filter med lineær fase skal implementerast med ein digital signalprosessor (DSP) vil vi ikkje kunne dra fordel av å bruka strukturane i fig. 2 og 3, ettersom ein DSP kan utføra både ein multiplikasjon og ein addisjon/subtraksjon per instruksjonsperiode. Det same er tilfellet med mikroprosessorar i moderne PCar. Men om filteret blir implementert i form av ein ASIC, FPGA eller ein mikrokontroller kan vi dra fordel av dei folda strukturane i fig. 2 og 3. I et sanntids-system må alle multiplikasjonane og addisjonane/subtraksjonane utførast ein gong per sampelinterval, så dei folda strukturane i fig. 2 og 3 kan utnyttast for å redusera klokkefrekvensen eller for å spara areal.
Design av FIR-filter
Vanlege metodar for design av FIR-filter er
Vindaugemetoden
Med denne metoden tek ein utgangspunkt i eit ideelt LP-filter, som har ein frekvensrespons som er heilt flat opp til knekkfrekvensen, og null for høgare frekvensar. Eit tek så den inverse Foruier-transformen, som resulterer i impulsresponsen, som for eit ideelt LP-filter er ein sinc-funksjon. Koeffisientvektoren er ein sampla versjon av impulsresponsen. Etter som sinc-funksjonen har uendeleg stor utstrekning vil koeffisientvektoren ha uendeleg mange koeffisientar. For at det skal vera muleg å realisera filteret i maskinvare, eller programvare, lyt ein avgrensa talet på koeffisientar M+1. Koeffiseintvektoren til eit ideelt FIR LP-filter er symmetrisk om midten, så halvparten av koeffisientane skal multipliserast med framtidige inngangsverdiar.Om ein har samla inn inngangsverdiane på førehand skapar ikkje dette problem, men for sanntidsrealiseringar har ein ikkje framtidig data. Ein løyser då dette problemet ved å samla opp M/2 verdiar i ein buffer, ofte ein ringbuffer. Dette fører til at utgangssekvensen blir forsinka med M/2 sampelinterval i høve til inngangssekvensen. Men alle frekvensane i passbandet blir forsinka med (M/2), som er det sama som at faseresponsen er lineær:
der er frekvensen i rad/s og f er frekvensen i Hz.
Om ein kuttar koeffisientvektoren abrupt seien ein at ein nyttar ein rektangulært vindu. Dette fører til ripple i frekvensresponsen (Gibbs fenomen). Ein kan redusera dette problemet ved å multiplisera koeffisientventoren med ein glattefunksjon, òg kalla glattevindu, som vektar ned endane på koeffisientvektoren. Det finst mange slike glattevindu, men ein av dei vanlegaste i samband med FIR-filter er eit sokalla Hanning-vindu.
Land of Cockayne
Land of Cockayne er det siste albumet til bandet Soft Machine og kom ut i 1981. På dette tidspunktet var det ingen originale medlemmar igjen i bandet. Tittelen referer til slaraffenland.
Albumet kom saman som eit resultat av fleire prosjekt med dyktige studiomusikarar som Jenkins og Marshall hadde vore involvert i. Det samansette bandet Rollercoaster hadde nyleg spelt inn hyllestalbumet Wonderin' for Stevie Wonder og ønskte å spele inn eit album til. Mange av musikarane på Cockayne-albumet spelte på den siste konserten til Soft Machine i heimen til Ronnie Scott i 1984.
Hoylake
Hoylake er ein kystby i Merseyside, like vest for Liverpool i det vestlege hjørnet av halvøya Wirral der elva Dee renn ut i Irskesjøen.
Byen voks fram på 1800-talet som ein fiskarlandsby. På grunn av gjenmudringa av Deefjorden er det lite fiske der i dag, men byen har ein permanent redningsstasjon og ein seglklubb. Hoylake fungerer no mest som ein soveby, med lite lokal industri.
Inntil 1974 hadde Hoylake eit eige distriktsråd og borgarmeister, men vart så innlemma i distriktet Wirral i det nyoppretta grevskapet Merseyside. Ein del av innbyggjarane er lite nøgd med dette, og har drive ein kampanje for å igjen høyre til Cheshire, utan at dei har fått gehør for dette.
Byen er heimstaden til Royal Liverpool Golf Club, som har vore vertskap for fleire store turneringer som The Open Championship og Walker Cup. Klubben vert på grunn av plasseringa si ofte kalla Hoylake. I 2006 var han igjen vertskap for Open; det var då førti år sidan sist. Hoylake har òg ein aktiv rugbyklubb.
På sandbankane omkring halvannan kilometer utanfor Hoylake ligg ein av de fremste stadane for sandsegling i Storbritannia. Byen var vertskap for europameisterskapen i 2007.
Det er to jernbanestasjonar i byen: Hoylake og Manor Road.
Blant kjente folk frå byen finn ein den tidlegare skodespelaren og parlamentsmedlemmet Glenda Jackson, James Bond-skodespelaren Daniel Craig, Julian Lennon (den første kona til John Lennon, Cynthia budde i Hoylake i mange år) og medlemmane i bandet The Coral.
Shir Khan Bandar
Shir Khan Bandar eller Sher Khan Bandar er ein tettstad i Kunduz-provinsen i Afghanistan. Han ligg ved Panj-elva, som dannar grense til Tadsjikistan. Sidan ei ny bru over grenseelva opna i 2007 har Shir Khan Bandar blitt den viktigaste grenseovergangen mellom Afghanistan og Tadsjikistan.
Shir Khan Bandar er ein grenseby og ei elvehamn ved Panj-elva. Tidlegare var han kjend som Qezel Qal'eh. Det nye namnet kom frå Sher Khan Nashir, som var khan for kharotistammen og guvernør for Kunduz-regionen på 1930-talet.
Byen byrja veksa etter 2000, særleg etter at brua over Panj mellom Afghnaistan og Tadsjikistan blei fullført i 2007. Dette auka handelen mellom Afghanistan og Sentral-Asia med så mykje som 400 lastebilar som kom til Shir Khan Bandar kvar dag, til fordel for lokale forretningsfolk.
Khan Bani Saad
Khan Bani Saad (arabisk: مدينة خان بني سعد Madīna Khān Banī Sa`ad) er ein by i Diyala guvernement i Irak. Han har kring 130 000 innbyggjarar.
17. juli 2015 detonerte ein sjølvmordsbombar ei bilbombe på ein travel marknad i byen. Over 120 menneske mista livet og 130 vart skadde. Den islamske staten (ISIL) tok ansvaret for åtaket.
Radioaktive mineral
Radioaktive mineral er ei nemning for mineral som inneheld dei radioaktive grunnstoffa uran og thorium, og dotterprodukt som blir danna ved nedbryting av desse.
Somme kaliumhaldige mineral, som kalifeltspat og glimmer, som begge er av dei vanlegaste minerala i jordskorpa, er òg radioaktive på grunn av kaliumisotopen 40K, men blir likevel ikkje rekna med til dei radioaktive minerala då radioaktiviteten er særs svak.
Ein deler mineral som inneheld uran og thorium inn i to grupper, dei primære og sekundære minerala. Dei sekundære minerala vert danna ved forvitring av dei primære minerala og omfattar for det meste berre uranmineral.
Primære radioaktive mineral
Dei primære radioaktive minerala er stort sett mørke og svarte og særs tunge oksid og silikat. Desse minerala har som regel mista krystallstrukturen sin på grunn av den radioaktive strålinga. Dette vert kalla metamikt tilstand.
Medaljong
Medaljong (frå fransk stor medalje) kan ha ulike tydingar:
Radioaktive mineral
Primære radioaktive mineral
Det viktigaste primære uranmineralet er uraninitt og varietetane bekblende, brøggeritt og cleveitt. Desse finst alle fleire stader i Noreg på granittpegmatittgangar.
Albumet ( )
er det tredje studioalbumet åt det islandske post rock-bandet Sigur Rós. Albumet innheld åtte spor, alle utan namn. Ein kan dele albumet inn i to halvdelar med fire songar i kvar halvdel. Dei to halvdelane er skilde av 36 sekund stille. Alle tekstane er sungne på språket vonlenska, der orda ikkje har noka tyding.
Produksjon
Albumtittelen er samansett av to parentesar som anten representerer dei to halvdelane av albumet eller at albumet ikkje har nokon tittel slik at lyttaren sjølv kan finne seg ein. Bandmedlemer har kalla  for Svigaplatan, på norsk «Klamme-/parentesalbumet». I rulleteksten åt filmen Heima er det kalla The Untitled Album (Albumet utan namn). Det finst fire versjonar av omslagskunsten, som består av modifiserte fotografi av naturen ved Mosfellsbær-studioet åt bandet. Dei er selde i fire ulike område: Europa, USA, Australia og Japan. På Island vert alle fire omslagsdesign selde.
Anna Jesień
Anna Marta Jesień, fødd Olichwierczuk, er ein polsk tidlegare friidrettsutøvar som spesialiserte seg i 400 meter hekk. Ho vann bronsemedaljen i øvinga ved EM i friidrett 2002 og VM i friidrett 2007. Dessutan fekk ho med seg to EM-bronsar med Polens mannskap i 4 x 400 meter stafett, høvesvis 2002 og 2006.
Albumet ( )
Produksjon
Ken Thomas, som òg arbeidde på det førre albumet åt bandet, var teknikar og medprodusent på . er det fyrste albumet Sigur Rós spela inn i lydstudioet sitt i Álafoss i Mosfellsbær, ein liten by utanfor Reykjavík. Bandet kallar studioet «sundlaugin» eller «bassenget». Strykekvartetten Amiina spelar på albumet. fekk meir tid til innspeling og produksjon enn det førre albumet, Ágætis byrjun. Likevel meiner vokalist Jón Þór Birgisson (Jónsi) at  er «mindre polert» enn forgjengaren sin. Strykarane på Ágætis byrjun vart spela inn på berre to dagar — på  hadde dei to veker. Amiina trengte mykje mindre førebuing enn det islandske symfoniorkesteret som spela på Ágætis Byrjun. I fylgje Jónsi lét bandet dei jamme i studioet til alle var fornøgde.
Radioaktive mineral
Sekundære uranminerar
Sekundære uranmineral finst gjerne i livlege fargar i gult, grønt, oransje og raudt. I ultrafiolett lys vil desse ofte fluorescere kraftig. Dette kan vere nyttig i søkinga etter uranførekomstar, sidan dei sekundære minerala indikerer kvar dei primære minerala ligg. Leitinga føregår elles ved hjelp av geigerteljarar og scintillometer, både frå bakken og fly.
Dei viktigaste sekundære uranminerala er vasshaldige oksid, hydroksidar, karbonat, fosfat, arsenat og silikat. Dei fleste inneheld det komplekse uranyl-ionet (UO2)2+ med seksverdig uran. Thorium dannar ikkje noko tilsvarande kompleks-ion, og dette forklarar kvifor det finst så få sekundære thoriumminerala.
Albumet ( )
Utgjeving
Pitchfork Media plasserte  på 29. plass på ei liste over dei 50 beste albuma frå 2002, og på 135. plass på ei liste over dei 200 beste albuma frå 2000-talet. Albumet nådde 51. plass på Billboard 200. Ein musikkvideo for «Untitled #1» («Vaka») regissert av Floria Sigismondi vart gjeven ut i april 2003. Videoen viser ei dystopisk framtid der skuleborn med gassmasker leikar i svart snø under ein raud himmel. Videoen vann «beste video» på MTV Europe Music Awards i Edinburgh.
Mottaking
På Metacritic har  poengsummen 82/100 basert på 20 meldingar, som gjer han til ein dei 30 høgstskårande albuma i 2002.
Radioaktive mineral
Sekundære uranminerar
I Noreg kjenner ein til dei følgjande sekundærminerala av uran: becquerelitt, boltwooditt, carnotitt, clarkeitt, fourmarieritt, joliotitt, kamotoitt-(Y), kasolitt, liebigitt, rutherfordin, schoepitt, schröckingeritt, studtitt, torbernitt, tyuyamunitt og meta-tyuyamunitt, uranofan og uranofan-beta og vandendriesscheitt.
Albumet ( )
I media
Eit utdrag frå «Untitled #8» kan høyrast i traileren for Nicole Kidman-filmen The Invasion. «Untitled #7» er brukt i traileren for dataspelet Dead Space frå 2008. «Untitled #4», «Svefn-g-englar», tittelsporet på Ágætis byrjun og ein videobakgrunn som vart brukt i ein Sigur Rós-konsert i Los Angeles vert brukt i filmen Vanilla Sky. Det var den fyrste gongen bandet lisensiert musikken sin for ein film. Jónsi tillét det delvis fordi han tykte at tanken på at Tom Cruise spela med musikken deira i bakgrunnen var «morosam». «Untitled #4» vart spela i den amerikanske TV-serien Queer as Folk, og i den canadiske TV-serien Orphan Black. «Untitled #3», under det alternative namnet «Samskeyti», vart brukt i rulleteksten åt filmen Mysterious Skin regissert av Gregg Araki, i ei episode av det andre sesongen av den britiske serien Skins og i filmen The Boys Are Back frå 2009. Fleire ulike spor frå  vart brukte i det amerikanske krimdramaet CSI: Miami. Vaka vart mykje brukt i den norske filmen Kongen av Bastøy frå 2010. I den danske filmen Efter brylluppet, som var nominert til ein Academy Award i 2006, vert «Untitled #1» («Vaka») brukt som bakgrunnsmusikk under begravinga av ein viktig person.
Sporliste
Ingen av songane har noko offisielt namn, men har alternative namn som bandet bruker. Alle songar er skrivne av Sigur Rós.
Johnson Spur
Johnson Spur er ein klipperik utstikkar som ligg 9 km sør-søraust for Taylor Spur og 14 km nord-nordvest for Long Peak, på austsida av Sentinel Range i Ellsworth Mountains i Antarktis. Han dannar søraustenden av Doyran Heights og ligg oppom Rutfordstraumen i aust og Obelyabreen i vest. Ryggen vart først kartlagt av US Geological Survey frå landmålingar og flyfoto tekne av U.S. Navy i 1957–59, og vart namngjeven av Advisory Committee on Antarctic Names etter William F. Johnson, ein meteorolog ved Amundsen-Scott-stasjonen i 1957.
Roger Meddows-Taylor
Roger Meddows Taylor er ein engelsk musikar, trommeslagar, songar og låtskrivar. Han er mest kjend som trommeslagar i rockebandet Queen, men han skreiv òg songar i bandet og var stundom solovokalist. Som trommeslagar vart han tidleg i karrieren kjend for den unike lyden sin. Han har sidan blitt hylla av trommeslagaren i Foo Fighters, Taylor Hawkins, som ein av dei viktigaste rocketrommeslagarar i 1970- og 1980-åra, og vart rangert som den åttande beste trommeslagaren i klassisk rock i ei rundspørjing utført av radiokanelen Planet Rock i 2005.
Som låtskrivar skreiv Taylor songar heilt frå starten av bandet, og skreiv minst ein gong per album dei gav ut, og song ofte solovokal på sine eigne songar. Han skreiv eller var med å skrive tre songar som nådde toppen av den britiske singellista («These Are the Days of Our Lives», «Innuendo» og «Under Pressure») og medverka på minst fem andre store hittar («Radio Ga Ga», «A Kind of Magic»,«Heaven for Everyone», «Breakthru» og «The Invisible Man» ). Han har samarbeidd med andre artistar som Eric Clapton, Roger Waters, Roger Daltrey, Robert Plant, Phil Collins, Genesis, Jimmy Nail, Elton John, Gary Numan, Shakin' Stevens, Foo Fighters, Al Stewart, Steve Vai, Yoshiki, Cyndi Almouzni og Bon Jovi. Som produsent har han produsert album av Virginia Wolf, Jimmy Nail og Magnum. Han bur i dag i Guildford i Surrey, men har òg hus i Helford i Cornwall.
I tillegg til trommer, spelte Taylor ofte klaverinstrument, gitar og bass på sine eigne songar. I 1980-åra danna han samstundes med Queen bandet The Cross, der han var frontsongar og rytmegitarist. Tidleg i 1980-åra var Taylor òg dommar i det populære britiske quiz-showet Pop Quiz, leia av Mike Read.
Taylor er kjend for falsett-stemma si.
Frimerke
I 1999 vart Taylor den første levande personen, utanom medlemmar av den britiske kongefamilien som var på eit frimerke frå Royal Mail, då han var å sjå bak Freddie Mercury som ein del av serien «Great Britons». Dette skapte kontroversar, sidan det var ein oppfatning om at levande folk ikkje skulle trykkast på britiske frimerke, annan enn kongefamilien.
Eddie & The Showmen
Bandet oppstod då Bertrand slutta i The Bel-Airs. Medan The Bel-Airs fokuserte meir på samspel med gitaren og ein moderat stil, fokuserte Eddie & The Showmen meir på stilen til Dick Dale med ein dominerande sologitar og ein tyngre stil. Den første trommelagaren i bandet var den tidlegare Mousketeer-trommisen Dick Dodd, som seinare spelte med The Standells. Ein av gitaritane, Larry Carlton, vart sidan ein kjend jazzgitarist, og ein annan var Rob Edwards frå Colours som var gitarist på tittelsporet til surfefilmen Pacific Vibrations. Ein av dei største hittane til Eddie & the Showmen, «Squad Car», var ein coverversjon av ein av songane til The Bel-Airs.
Eddie Bertrand døydde av kreft i november 2012.
André Claveau
André Claveau var ein fransk songar. Han representerte Frankrike i Eurovision Song Contest 1958 med songen «Dors, mon amour» og vann med 27 poeng.
Fantoft haldeplass
Fantoft er ein haldeplass på linje 1 på Bybanen. Haldeplassen ligg på Fantoft i Årstad i Bergen, og opna 22. juni 2010. Fantoft studentby ligg like ved haldeplassen.
Alexandra av Jugoslavia
Alexandra av Jugoslavia var dronning av Jugoslavia frå 1944 til 1946. Ho var det einaste barnet til kong Alexander I av Hellas og Aspasia Manos.
Verdscupen i alpine greiner 2010/Kvinner
Verdscupen i alpine greiner for kvinner i 2010-sesongen tok til 24. oktober 2009 i Sölden i Austerrike og vart avslutta 14. mars 2010 i Garmisch-Partenkirchen i Tyskland. Turneringa omfatta 32 renn. Tevlingane fordelte seg på 8 slalåmrenn, 7 storslalåmrenn, 7 super-g-renn og 8 utforrenn, samt 2 superkombinasjonstevlingar.
Lindsey Vonn frå USA vann FIS-turneringa for tredje året i rad. Nett som sesongen føreåt kom tyske Maria Riesch og svenske Anja Pärson på dei neste plassane.
Paradis haldeplass
Paradis er ein haldeplass på linje 1 på Bybanen. Haldeplassen ligg på Paradis i Fana i Bergen, og opna 22. juni 2010.
Antonín Panenka
Antonín Panenka er ein tsjekkisk tidlegare fotballspelar frå Praha som vann EM-gull i 1976 og EM-bronse i 1980 med Tsjekkoslovakia. Den offensive midtbanespelaren spelte 59 landskampar og skåra 17 mål i tida 1973-82. Han er særleg kjend for den såkalla panenka-straffa, som avgjorde EM-finalen til Tsjekkoslovakia sin fordel.
Aktiv
Panenka spelte på Bohemians Praha frå 1967 til 1981. Her markerte han seg som ein drivande midtbanespelar, framifrå pasningsleggjar og frisparkskyttar, utan at laget vann noko stor turnering. Sommaren 1981 gjekk han til austerrikske Rapid Wien, der han gjennom fire sesongar sikra seg to seriegull og tre nasjonale cuptitlar. Han var innbytar då Rapid spelte finale i Cupvinnarcupen 1985 mot engelske Everton FC, ein kamp laget hans tapte 1-3. Seinare same året flytta han over til St. Pölten og spelte toppfotball i nye to sesongar. Sidan var han aktiv på lågare nivå i austerriksk fotball, med høvesvis Slovan Wien, ASV Hohenau og Kleinwiesendorf.
I finalen mot Vest-Tykland under EM i fotball 1976 sette Panenka inn det avgjerande målet i straffeskytinga. Han kippa då ballen inn midt i målet, medan den tyske målvakta Sepp Maier kasta seg mot venstre stolpe. Denne typen straffespark er sidan kalla panenka-straffe. Fire år seinare vann han ein bronsemedalje då Italia vart slått i kampen om tredjeplassen ved fotball-EM 1980, også då etter straffeskyting.
Kukkasjärvi i Kuhmois i Mellersta Finland
Kukkasjärvi er ein sjø i kommunen Kuhmois (Kuhmoinen) i landskapet Mellersta Finland i Finland. Sjøen ligg 118,1 meter over havet. Arealet er 66 hektar og strandlinja er 7,35 kilometer lang. Sjøen inngår i hovudavrenningsområdet til Kumoelva. Han ligg kring 88 kilometer sør for Jyväskylä og kring 150 kilometer nord for Helsingfors.
Golden Valley County i Montana
Golden Valley County er eit fylke sentralt i den USA-amerikanske delstaten Montana. Fylket, som vart grunnlagt i 1920, hadde 823 ibuarar i 2020 og dekker eit areal på 3 050 km². Fylkesadministrasjonen held til i Ryegate, ein landsby 1113 meter over havet og med 223 ibuarar i 2020.
Janulis Spur
Janulis Spur er ein fjellrygg som strekkjer seg austover frå Ford Massif mellom Green Valley og Aaronbreen i Thiel Mountains i Antarktis. Namnet vart foreslått av Peter Bermel og Arthur B. Ford, begge leiarar for gruppa frå US Geological Survey (USGS) som kartla Thiel Mountains i 1960–61. Han er kalla opp etter løytnant George Janulis, ein pilot i U.S. Navy-skvadron VX-6, som flydde gruppa frå USGS til Thiel Mountains.
Golden Valley County i Montana
Folketeljinga 2000 fann at 44,4 % av ibuarane var tyskætta, 11,4 % amerikanskætta, 8,2 % norskætta og 7,7 % av engelsk ætt.
Aptenodytes
Aptenodytes er ei biologisk slekt av dei to største pingvinartane. Det vitskaplege namnet, Aptenodytes, kjem frå gresk og tyder omtrent 'dukkarar som saknar venger'.
Desse pingvinane har svart rygg og venger samt ein kvit buk. Ved halsen og kinna finst guloransje mønstre.
Artane er keisarpingvin (Aptenodytes forsteri), og den litt mindre kongepingvin (Aptenodytes patagonicus). Ein art er utdøydd, Aptenodytes ridgeni.
Filmfestival
Ein filmfestival er ei oftast årleg tilstelling der det blir vist film, gjerne nye premierefilmar, og der utvalde filmar ofte konkurrerer om å vinna prisar. Nokre festivalar fokuserer på ein viss sjanger (t.d. dokumentarfilm) eller eit visst emne (t.d. homoseksualitet).
Den fyrste større filmfestivalen i verda blei halden i Venezia i 1932, medan dei store filmfestivalane i Cannes, Berlin og Locarno) er frå 1940- og 1950-talet. Festivalane i Venezia, Cannes, Berlin og (sidan 2002) Locarno er rekna som såkalla A-festivalar. Nye filmar kan berre vera med i éin av desse festivalane.
Solange Berry
Solange Berry er ein belgisk songar. Ho representerte Luxembourg i Eurovision Song Contest 1958 med songen «Un grand amour» og enda på sisteplass med eitt poeng, saman med bidraget til Nederland. I 1960 deltok ho i den belgiske nasjonale finalen i Eurovision Song Contest, men fekk ikkje representere landet.
Kholmsk
Kholmsk (russisk Холмск) er ein by i Sakhalin oblast i Russland med om lag 30 000 innbyggjarar. Han ligg på vestkysten av Sakhalin, rundt 50 km vest for Juzjno-Sakhalinsk.
Kholmsk vart grunnlagt i 1870 som eom militær utpost. Frå 1905 til 1945 var han under japansk styre, og vart under denne tida kalla Maoka (真岡). Han vart returnert til Russland etter den andre verdskrigen.
Realgar
Realgar er eit vent oransjeraudt til mørkeraudt mineral med voksaktig glans og liten hardleik (1½–2). Det er eit arsenmonosulfid med monoklin symmetri og formel AS. Det finst på lågtemperatur-hydrotermalgangar, ofte saman med det gule mineralet auripigment. Realgar er ustabilt ved lyspåverknad og vert omdanna til ei blanding av auripigment og arsentrioksid. Det blir framstelt kunstig og blir nytta i fyrverkeri.
Anders Venger
Anders Venger var ein norsk gardbrukar og politikar frå Eidsvoll. Han var landbruksminister 1923–24, arbeidsminister i 1926 og stortingsrepresentant 1919 frå Akershus fylke. Venger var viseformann i partiet Høgre 1920–25 og i mange år sentralstyremedlem.
Venger var son til ein storbonde. Åra 1893-96 var han bruksfullmektig i Hommelvik og deretter 1896-27 forvaltar av gods i Eidsvoll; Eidsvold Verk 1896–1902 og Berger Bruk 1902–27. Frå 1916 var han gardbrukar på farsgarden i Eidsvoll. Venger var heradsstyremedlem i Eidsvoll frå 1908 til 1934, og ordførar 1914–34.
I fire valbolkar, 1919-30, representerte Venger partiet Høgre på Stortinget. Den fyrste treårsbolken var han vald frå einmansskrinsen Øvre Romerike, sidan frå Akershus fylke. På Tinger var han 1919-21 medlem i Vegkomiteen. Deretter var han formann i Post- og telegrafkomitéen 1922–23 og på ny 1925–26. Venger var statsråd i Landbruksdepartementet i Otto B. Halvorsens andre regjering frå 6. mars til 30. mai 1923, og heldt fram i Abraham Berges regjering frå 30. mai 1923 til 25. juli 1924. Venger kom så tilbake som statsråd i Arbeidsdepartementet i Ivar Lykkes regjering fra 5. mars til 26. juli 1926. Valbolken 1928-30 hadde han plass i Finanskomiteen på Stortinget.
Venger hadde fleire verv i ulike bonde- og landbruksorganisasjonar, mellom anna var han 1914-23 formann i Akershus Landhusholdningsselskap og styreformann i Felleskjøpet.
Han vart utnemnd til kommandør av 1. klasse av St. Olavs Orden i 1924.
Gran Desierto de Altar
Gran Desierto de Altar er ein av dei store økoregionane i Sonaraørkenen i delstaten Sonora i Nordvest-Mexico. Han omfattar den einaste aktive erg-regionen i Nord-Amerika. Ørkenen strekkjer seg over det meste av den nordlege grensa til Californiabukta, og strekkjer seg 100 km frå aust til vest, og over 50 km frå nord til sør. Han utgjer ein av dei største kontinuerlege villmarksområda i Sonaraørkenen.
I den austlege delen av området ligg det vulkanske Sierra del Pinacate. Dette dannar i lag med det vestlege Gran Desierto de Altar-området El Pinacate y Gran Desierto de Altar biosfærereservat og ein UNESCO-verdsarvstad.
Geografi
Gran Desierto dekkjer kring 5700 km², det meste i den mexicanske staten Sonara. Dei nordlegaste områda strekkjer seg inn i det sørvestlege Arizona. Det dominerande sanddekket og sanddynene har ein tjukkleik frå mindre enn 1 km til meir enn 120 km. Det totale sandvolumet i Gran Desierto er kring 60 km³. Det meste av sanden vart sett av her av Colorado River i pleistocen som då flaut gjennom dagens Gran Desierto, omkring 120 000 år sidan. Dette elvedeltaet flytta seg vestover med forkastinga og riftinga som opna Salton Trough og Californiabukta.
Planteliv
Vegetasjonen i Gran Desierto er typisk for den lågare Sonaraørkenen med ein markert skilnad i vegetasjonstype og tettleik frå stad til stad. Store område i sør og aust, særleg nær utkanten av ørkenen, har eit moderat tett (opp til 20 %) dekke av lågt kratt og urter.
Klima
Gran Desierto har eit svært varmt og tørt klima. Den normale årsnedbøren, som hovudsakleg kjem mellom september og desember, er 73 mm ved Puerto Peñasco i Sonora (heilt søraust i ørkenen) og minkar nordover mot Yuma i Arizona (heilt nordvest) til 62 mm i året. Temperaturane midt på sommaren når ofte 45 °C i det sentrale sandhavet. Midt på vinteren er temperaturar under 10 °C sjeldne. Vinden vert sturt av posisjonen og styrken til Sonaralågrykket på sommaren, som skapar ein sørleg vind, og av Great Basin-høgtrykket om vinteren, som skapar ein nord-nordaustleg vind.
Kjelder
''
Matsch Ridge
Matsch Ridge er ein markant rygg med ei høgd på kring 1830 m som strekkjer seg 1,5 nautiske mil (2,8 km) vest-nordvestover frå Mount Ulmer i Sentinel Range i Ellsworth Mountains. Han vart namngjeven av Advisory Committee on Antarctic Names (US-ACAN) i 1982 etter Charles Matsch, ein geologiprofessor ved University of Minnesota, Duluth, som deltok på ekspedisjonen til US Antarctic Research Program (USARP) til Ellsworth Mountains i 1979–80. Han arbeidde ved denne ryggen.
Khanaqin
Khanaqin (arabisk خانقين; kurdisk Xaneqîn. خانه‌قین) er ein by i Irak i Diyala guvernement, nær grensa til Iran ved elva Alwand, som er ei sideelv til Diyala. Det er det administrative senteret i Khanaqin-distriktet, som består av fleire byar (som As-Sadiyah og Jalula) i tillegg til hundrevis av landsbyar. Byen er delt i to av Alwand, som er viktig for oppdyrkinga av området.
Byen hadde kring 150 000 innbyggjarar i 1990.
Black Water av The Doobie Brothers
«Black Water» er ein song av den amerikanske gruppa The Doobie Brothers frå 1974 på albumet deira What Were Once Vices Are Now Habits. Songen var skriven av Patrick Simmons, som sjølv syng solovokal. Songen vart den første av to Doobie Brothers-songar som gjekk til topps på den amerikanske singellista, i midten av mars 1975.
Bakgrunn og opphavleg B-side
Simmons laga gitarriffet til songen under innspelinga av det førre albumet deira, The Captain and Me, og skreiv ferdig songen då bandet var i New Orleans. «Black Water» vart først gjeven ut som B-sida til den første singelen frå albumet, «Another Park, Another Sunday», i juni 1974. Denne singelen nådde 32. plassen på Billboard Hot 100. Den andre singelen frå albumet, «Eyes of Silver», nådde ikkje topp 40 på lista, og Warner Bros. valde så å gje ut debutsingelen til Doobie Brothers, «Nobody» frå 1971, igjen hausten 1974 i håp om at songen skulle gjere det betre. Då radiostasjonane etter kvart byrja å spele «Black Water» meir og meir i staden, vart han til slutt gjeven ut som ein eigen singel og vart ein stor hit.
Årslister
{| class="wikitable sortable" !align="left"|Liste (1975) ! style="text-align:center;"|Plassering
Andre versjonar
Garth Brooks spelte inn «Black Water» i 2013 for det multiple albumet Blame It All on My Roots: Five Decades of Influences. The Doobie Brothers spelte inn «Black Water» på ny med Zac Brown Band i 2014 for albumet Southbound.
T-54
T-54 og T-55 er ein sovjetisk stridsvognserie som er verdas mest produserte. Han blei laga etter andre verdskrigen for å ta over etter T-34. Stridsvogna er i bruk i fleire land, mellom anna tidligare sovjetiske klientstatar. T-54- og T-55-seriane er vanskelege å skilja, og nokre T-54-ar vart oppgradert til T-55-standard.
Historie og utvikling
T-54 vart laga på basis av T-44 som igjen var ei videreutvikling av T-34. Den første prototypen stod klar i 1946, og dei fyrste produksjonsvognene kom i 1947.
Då T-54 byrja å verta produserte i 1947 var ho bedre pansra og væpna enn sine vestlege motstykke (den britiske Centurion og den amerikanske M26 Pershing). T-54 vart redesigna i 1958 som T-55 med bedre tårnpansring, kraftigare motor og ABC-vern. Ho vart produsert i Sovjetunionen fram til 1981. Stridsvogna vart òg produsert i Polen og Tsjekkoslovakia. I Kina vart ho produsert under namnet Type 59 (seinare forandra til Type 69). Kina eksporterte Type 69 i store mengder til både Irak og Iran under Irak-Irankrigen i 1980-åra.
Titusenvis av serien vart produsert i Sovjetunionen fram til så seint som i 1981 og saman med T-62 var den hovedstridsvogna i sovjethæren fram til 1980-talet. Ho finst i 2017 mest i reserveavdelingar.
På tross av at ho forlengst er utdatert, er stridsvogna framleis i bruk i ein del land i den tredje verda, mest fordi ho er billeg og at det finst ein del oppgraderingsutstyr.
Maria av Jugoslavia
Dronning Maria av Jugoslavia var dronning av Jugoslavia frå 1922 til 1934.
Rutebok for Oslo
Rutebok for Oslo er ei norsk rutebok som vart gjeven ut av AS Oslo Sporveier første gong i 1987. Ruteboka kom ut 1-2 gonger per år. Første utgåve kom i samband med at Stortinget T-banestasjon‎ vart etablert som knutepunkt for 8 ulike T-banelinjer gjennom Oslo. Etter at Ruter AS vart etablert som administrasjonsselskap for kollektivtrafikken i Oslo og Akershus, fortsette Rutebok for Oslo å kome ut til og med 2014. Ruteboka hadde rutetabellar for alle kollektivtrafikklinjer med lokaltrafikk innanfor Oslo, linjekart, stoppestadsoversikt, historiekavalkade pluss generelt nyttig informasjon om kollektivtrafikken. Ruteboka var gratis. Redaktør for Rutebok for Oslo i heile denne perioden var Ole Mjelva.
Rutebok for Oslo og omegn (nærtrafikk)
I ein periode etter krigen gav Rutebok for Norge (Norges Communicationer) ut ein liknande publikasjon: Rutebok for Oslo og omegn (nærtrafikk). Ruteboka hadde rutetabellar, linjeoversikter, kartutsnitt, oversikt over museum, badeplassar, overnatting i Oslo etc. Prisen for denne ruteboka var vinteren 1947 50 øre. Sommaren 1953 var prisen gått opp til 75 øre.
Rutebok for Stor-Oslo Lokaltrafikk a.s
I 1985 vart det for første gong utgitt eit samla rutehefte for vest-området i Akershus. Året etter kom samla rutehefte/rutebok for Akershus nord og aust. I 1987 kom så samla rutehefte for alle Akershus-kommunar. Rutebøkene omfatta buss, tog, båt og bane.
G-protein-kopla reseptor
G-protein-kopla reseptorar er transmembranprotein som finst i plasmamembranen til seller. Dei har sju α-heliksar som kryssar membranen og kan sansa signalmolekyl som hormon og nevrotransmitterar på utsida av sella. Som svar på slike signalmolekyl vil dei føra signalet inn i sella ved hjelp av heterotrimeriske G-protein. G-protein-kopla reseptorar vert delte inn i fem eller seks klassar. Menneskegenomet kodar for over 800 G-protein-kopla reseptorar. Nokre G-protein-kopla reseptorar vert aktiverte av ljos i staden for ligandar.
Når ein G-protein-kopla reseptor bind seg til ein ligand, vil han gå gjennom ei endring i strukturen slik at han kan binda seg til eit heterotrimerisk G-protein. Det bundne G-proteinet kan so byta ut GDP-molekylet som α-deleininga dess er bunde til med eit GTP-molekyl og slik verta aktivert. Det aktiverte G-proteinet kan no føra signalet vidare gjennom ein signaloverføringsstig som òg kan styrkja det.
Gyda Christensen
Gyda Christensen Hambro var ein norsk skodespelar, dansar, koreograf og teatersjef.
Ho var ved Christiania Theater 1894-1899 og 1920-28, ved Nationaltheatret 1899-1919 og som dansar og i leiinga ved Det Nye Teater 1928-45. Mellom 1936 og 1939 instruerte ho ved Nationaltheatret. Mellom 1909 og 1910 gav ho nyskapande Chopin-tolkingar med Karl Nissen og blei leiar for ballettskulen ved Nationaltheatret. Ho gjekk sjølv i skule hjå Emilie Walbom i København, som dottera Lillebil Ibsen debuterte frå i 1911. I 1937 regisserte ho filmen To levende og en død saman med svigersonen Tancred Ibsen.
Björn Kircheisen
Björn Kircheisen er ein tysk kombinertløpar frå bygda Erlabrunn i delstaten Sachsen. Han var vunne fire individuelle VM-medaljar, to i sølv og to i bronse, samt åtte sølvmedaljar og ein bronsemedalje i ulike olympiadar og verdsmeisterskap i tida 2002-13. Kircheisen har vunne 20 renn i verdscupen i kombinert, og har to gongar vorte nummer tre, 2003 og 2006, i kampen om FIS sin kombinertpokal (verdscupen i kombinert).
Aktiv
Kircheisen debuterte i verdscupen i finske Kuopio i slutten av november 2001. Her vart han nummer to bakom landsmannen Ronny Ackermann. Han deltok i vinterleikane i Salt Lake City og vart individuelt nummer fem i normaløvinga. I lagtevlinga tok han den fyrste av i alt hittil (pr 2013) åtte sølvmedaljar. Dagane 6.-8. desember 2002 vann Kircheisen rubbel og bit i tre strake tevlingar i Trondheim, hans tre fyrste sigrar i verdscupen.
Under ski-VM 2005 i Oberstdorf vann Kircheisen den fyrste individuelle medaljen i eit stort meisterskap. Fem mann var då med i sluttkampen om VM-gullet, Kircheisen hamna på sølvplassen, 1,4 sekund bakom verdsmeisteren Ronny Ackermann. Også i lagtevlinga fekk Kircheisen sølv.
Kircheisen vann nye individuelle VM-medaljar både i 2007 (bronse), 2009 (sølv) og 2013 (bronse). I den sistnemnde meisterskapstevlinga var han ein av fire løparar som kjempa om VM-tittelen, men vart spurtslått av verdsmeister Jason Lamy-Chappuis med tre tidels sekund og austerrikaren Mario Stecher med ein tidels sekund.
Hop haldeplass
Hop er ein haldeplass på linje 1 på Bybanen. Haldeplassen ligg på Hop i Fana i Bergen, og opna 22. juni 2010.
Gruveulukka i Chile i 2010
Gruveulukka i Chile 2010 var ei ulukke i ei gruve nær Copiapó i Atacamaørkenen i Chile.
Ei 121 år gammal gull- og kopargruve i det nordlege Chile kollapsa den 5. august 2010. Gruva låg 80 km frå Copiapó og 33 gruvearbeidarar vart innesperra 700 meter under bakken, og kring 5 km frå inngangen. Dei vart redda ut den 13. oktober og dei sette dermed verdsrekord for innesperring, med 69 dagar. Tidlegare geologisk ustabilitet i den gamle gruva, og fleire tryggleiksbrot frå eigarane av gruva, hadde dei føregåande åra ført til ei rekkje bøter og ulukker, mellom anna åtte dødsfall. På grunn av historia til gruva, vart det opphavleg trudd at arbeidarane truleg ikkje hadde overlevd kollapsen, eller at dei kom til å svelte i hel før dei vart funne, om dei i det heile tatt vart funne.
Ulukka fekk stor merksemd i Chile, og dei nasjonale styresmaktene tok over redningsaksjonen. Det statseigde gruveselskapet Codelco vart involvert, og klarte å bore åtte borehol. 17 dagar etter ulukka, den 22. august, kom det ein lapp skriven med store raude bokstavar, festa til eit brot, då denne kom opp til overflata. På lappen stod det skrive: «Estamos bien en el refugio, los 33» (Me har det bra i tilfluktsrommet, alle 33 av oss). Nasjonen krevde då at dei chilenske styresmaktene måtte finne ein måte å redde arbeidarane på. I redningsaksjonen vart det nytta tre store internasjonale borelag, nesten alle departement i den chilenske regjeringa, ekspertisen til NASA og meir enn eit dusin multinasjonale selskap frå nesten alle kontinent. Etter å ha vore fanga under bakken i 69 dagar, vart alle dei 33 mennene ført trygt til overflata den 13. oktober 2010 ved å hale dei opp i ein kapsel gjennom eit forholdsvis smalt hol.
Wheatland County i Montana
Wheatland County er eit fylke sentralt i den USA-amerikanske delstaten Montana. Fylket, som vart grunnlagt i 1917, hadde 2 168 ibuarar i 2020 og dekker eit areal på 3 700 km². Fylkesadministrasjonen held til i Harlowton, ein landsby 1279 meter over havet og med knappe 1000 ibuarar i 2020.
Folketeljinga 2000 fann at 28,4 % av ibuarane var tyskætta, 11,6 % norskætta, 7,5 % engelskætta, 7,4 % irskætta og 6,5 % amerikanskætta.
Kjersti Wøien Håland
Kjersti Wøien Håland er ein norsk forfattar frå Høyanger i Sogn og Fjordane.
Håland er utdanna manusforfattar ved Den norske filmskulen. Ho har også studert ved Westerdals Høyskole i Oslo, og vore teatersjef ved studentteateret Teater Neuf. Ho debuterte som forfattar med diktsamlinga Kjersti er ein fiktiv person, helsing Kjersti på Flamme Forlag i 2013.
Kjersti Wøien Håland vart nominert til Ungdommens Kritikerpris 2014-2015 for romanen Dommedøgn.
Håland har skrive manus til NRK sin ungdomsserie «Lovleg».
Korsakov
Korsakov (russisk Корса́ков) er ein by i Sakhalin oblast i Russland med om lag 35 000 innbyggjarar. Han ligg ved Anivabukta, rundt 40 km sør for Juzjno-Sakhalinsk.
Staden vart grunnlagd i 1853 og fekk bystatus i 1949.
Kifri
Kifri (arabisk كفري) er ein by i Irak og det administrative senteret i Kifri-distriktet. I 2003 hadde byen litt over 40 000 innbyggjarar.
Fram til 1970-åra var mange innbyggjarar i Kifri og landsbyane vest for byen tyrkarar. I den austlege delen var folkesetnaden nesten utelukkande kurdisk. Etter 1980 endra ein påtvungen arabisering denne situasjonen og på liknande vis var det ei kurdisering av området etter 2003, som har endra demografien i byen.
Balad Ruz
Balad Ruz (arabisk بلدروز) er ein by i Diyala guvernement i Irak og er setet i distriktet med same namn. Byen har kring 100 000 innbyggjarar.
Rafína-Pikérmi
Rafína-Pikérmi (gresk Ραφήνα-Πικέρμι) er ein kommune på austsida av halvøya Attikí i Hellas, nordaust for Aten. Han høyrer til periferieininga Aust-Attikí i periferien Attikí.
Administrativ inndeling
Kommunen vart danna i 2011 ved at ein slo saman dei tidlegare kommunane Dei to tidlegare kommunane er no kommunaleiningar.
Howth
Distriktet Howth utgjer størstedelen av halvøya Howth Head, og er den nordlege avgrensinga av Dublin-bukta. Historisk har Howth vore ein landleg fiskarlandsby, men har vorte forma om til ein relativt velståande forstad, med butikkar, kioskar, pubar, restaurantar, golfbanar og ein av dei to nordlege endehaldeplassane for Dublin Area Rapid Transit (DART). Den andre nordlege endehaldeplassen er Malahide. Dette lokaltogsystemet bind saman kysten sør og nord for Dublin sentrum.Like utanfor landsbyen ligg og eit av dei eldste bygga i Irland som framleis er i bruk, Howth Castle.
Plassering og kommunikasjonar
Halvøya Howth Head "startar" 13 kilometer aust-nord-aust for Dublin sentrum, på nordsida av Dublinbukta, og landbyen Howth ligg 15 kilometer frå sentrum. Sjølv om Howth er å rekna som ein forstad til Dublin ligg det i grevskapet Fingal, som kjem av irsk Fine Gall, "framand stamme". Ytst på halvøya, er landsbyen Howth endepunktet regionalveg 105 (R105), men det går veg rundt halvøya.
Ein kjem seg frå Dublin sentrum til Howth med lokaltog (Dublin Area Rapid Transport) eller med buss. Dersom ein er i sentrum og på sørsida av elva Liffey kan ein ta lokaltoget frå Pearse Station. Er ein i sentrum på nordsida av elva, tek ein lokaltoget frå Connolly Station. På vegen har toget haldeplassen Clontarf Road, nær staden slaget ved Clontarf stod påska 1014. Dette var slaget som markerte starten på slutten for vikingstyre i Irland. Ein kan og ta ulike variantar av bussrute 31 til Howth frå ein haldeplass ikkje langt unna Connolly station.
Howth er ei stor fiskarhamn, og har fleire gode fiskerestaurantar. Like nord for landbyen ligg deN folketome øya Ireland's Eye og Lambey Island (direkte omsett Lamøy-øya). På den siste finst ei kystvakthamn, nokre bygg og ein tennisbane.
Historie
Etter av Brian Ború vann slaget ved Clontarf i 1014, flykta vikingane til Howth for å omgruppera seg og hadde tilhald der til dei leid nederlag og normannarane overtok i 1177. Howth var eit baroni frå 1181, og vart seinare eit jarledøme. Frå 1500-talet, om ikkje noko tidlegare, var Howth ei mindre handelshamn. Frå tidleg 1800-tal var Howth hamn for postskip, posthamna vart seinare flytta til Dún Laoghaire, sør for Dublin.
Under fyrste verdskrigen, 26. juli 1914 vart 1500 Mauser M1871-riflar smugla i land av Erskine Childers og hans folk, frå båten Asgard, oppkalla etter den store gudeborga Åsgard i norrøn mytologi. Våpna var til bruk for Irish Volunteers, og mange av dei vart nytta i påskeopprøret i 1916 (Dublin) og i den påfylgjande anglo-irske frigjeringskrigen (1919-1921).
Hamna vart mykje ombygd mot slutten av 1900-talet, med åtskilde område for fiskebåtar og fritidsbåtar. Howth Castle vart selt i 2019.
Turisme og friluftsliv
Både landsbyen og halvøya Howth er populære mål for turisme og friluftsliv. Det er populært både blant turistar og fastbuande å gå turar på piren og langs pub- og restaurantrekkjene på godversdagar. Fiskerestaurantane er særleg populære, og området er populært for turgåarar, joggarar, syklistar, fuglekikkarar og fiskarar.
Kjende innbyggjarar
Ei rad kjende personar er fødde eller har budd i Howth og på Howth-halvøya.
Zdeněk Nehoda
Zdeněk Nehoda er ein tsjekkisk fotballspelar frå Hulín. Angrepsspelaren, som vanlegvis var høgreveng, vart europameister med Tsjekkoslovakia i 1976 og fekk EM-bronse i 1980. Han spelte 89 landskampar og skåra 31 mål i tida 1971-82.
Aktiv
Nehoda spelte på TJ Gottwaldov frå 1969 til -71. Han gjekk då over til topplaget Dukla Praha, der han gjennom tolv sesongar var med å vinne tre seriemeisterskap og to cupmeisterskap. Frå 1984 var han etter tur aktiv i kortare eller lengre tid i vesttyske Darmstadt 98, belgiske Standard Liege, franske FC Grenoble og austerrikske Amaliendorf. Nehoda spelte 345 kampar og skåra 145 mål i den tsjekkoslovakiske toppserien.
Nehoda debuterte for Tsjekkoslovakia i 1971, men det var i tida frå 1973 han var eit fast innslag i fyrsteellevaren på landslaget. Han skåra fleire mål då Tsjekkoslovakia tok seg til EM-finalen 1976. Under fotball-EM 1980 stod han for to av dei fem nettkjenningane til Tsjekkoslovakia, då laget vann bronsen etter å ha sigra over Italia i straffeskyting. Etter EM 1980 var han kaptein på landslaget til Tsjekkoslovakia rauk ut or VM i fotball 1982. Vel fem år seinare, 27. oktober 1987, spelte han 12 minuttar i ein vennskapskamp mot Polen. Dermed står han bokført med 90 landskampar, meir enn nokon anna tsjekkoslovak.
Merittar
Både i 1978 og 1979 vart Nehoda kåra til årets fotballspelar i Tsjekkoslovakia.
Caught Live + 5
Caught Live + 5 er eit dobbelt konsertalbum frå 1977 av Moody Blues, som består av eit konsertopptak frå 12. desember 1969 frå Royal Albert Hall og fem studioopptak frå same perioden som tidlegare ikkje hadde vorte gjevne ut. Det var lenge den einaste konsertutgjevinga til bandet får den klassiske perioden deira.
Bandet har uttrykt at dei var misnøgde med spelinga si den kvelden, og meinte at dopmisbruk var medverkande til dette. Dei ønskte derfor ikkje å gje ut albumet, som Decca Records så gav ut.
Albumet nådde 26. plass på albumlista i USA, men gjekk ikkje på lista i Storbritannia i det heile. Det var første gongen dette hadde skjedd for bandet sidan debutalbumet The Magnificent Moodies i 1965.
Det er det første Moody Blues-albumet sidan Days of Future Passed som ikkje har plateomslag av Philip Travers. Decca Records nytta i staden designgruppa Hipgnosis.
Innhald
Spor 1-14 er konsertopptak, 15-19 studioopptak.